मुझे बीजिंग ओलिंपिक्स के बाद संन्यास लेने की सलाह मिली थी : पहलवान सुशील कुमार  
सुशील कुमार ने ओलिंपिक में पहलवानी के लिए दो पदक जीते हैं
बीजिंग के बाद उन्हें संन्यास की सलाह मिली थी
ओलिंपिक पदक के महत्व को समझा
सुशील ने कहा ‘मैंने अपने खेल में सुधार करना शुरू किया। मैं और जुनून और शिद्दत से अपने इस लक्ष्य में लग गया और इसके बाद परिणाम भी मिला।’ सुशील ने खुलासा किया कि शुरू में वह ओलिंपिक पदक जीतने के महत्व को नहीं समझ सके थे, जब उन्होंने बीजिंग में पदक जीता था। उन्होंने कहा ‘जब मैंने इसे जीता तो मुझे सच में इसकी महत्ता का पता नहीं था। मैं तब इस बात से वाकिफ नहीं था कि भारतीय कुश्ती में 52 साल से चला आ रहा मिथक मेरे पदक से टूट गया था।' सुशील कहते हैं 'मुझे पता चला कि केडी जाधव ने इससे पहले 1952 में ओलंपिक पदक जीता था। मैं ओलंपिक पदकधारी बनकर खुश था लेकिन जब मैं घर पहुंचा तो मुझे अपने पदक की अहमियत का पता चला।'